ประธาน กกต. ตรวจติดตามบรรยากาศการเลือกตั้ง ส.ส.ใหม่ที่จังหวัดยโสธร ขณะที่ ประชาชนผู้มีสิทธิ์รอคิวเลือกตั้งก่อนแปดโมงจำนวนมาก
ประธาน กกต. ตรวจติดตามบรรยากาศการเลือกตั้ง ส.ส.ใหม่ที่จังหวัดยโสธร ขณะที่ ประชาชนผู้มีสิทธิ์รอคิวเลือกตั้งก่อนแปดโมงจำนวนมากเมื่อเวลา 07.30 น. ช่วงเช้าที่ผ่านมา 21 เมษายน 2562 นายอิทธิพร บุญประคอง ประธาน กกต.และคณะ พร้อมด้วยนายนิกร สุกใส ผู้ว่าราชการจังหวัดยโสธร และนางยุรดา ทองธนฐากุล ผอ.กกต.ยโสธร ตรวจติดตามและอำนวยความสะดวกการเลือกตั้ง ส.ส.ใหม่ ณ หน่วยเลือกตั้งที่ 6 ศาลาประชาคมกลางบ้าน หมู่ที่ 6 บ้านหนองตุ ตำบลหัวเมือง อำเภอมหาชนะชัย จังหวัดยโสธร ซึ่งอยู่ในเขตเลือกตั้งที่ 2 ของ จังหวัดยโสธรปรากฏว่าบรรยากาศก่อนเปิดหีบบัตรเลือกตั้ง เวลา 08.00 น. มีประชาชนเกือบครึ่งร้อยชูบัตรประชาชนพร้อมเลือกตั้งจำนวนมาก  ซึ่งหน่วยเลือกตั้งแห่งนี้ผู้มีสิทธิ์ 436 คน การเลือกตั้งเมื่อวันที่ 24 เมษายนที่ผ่านมา มีผู้แสดงตน 288 คน ผลการนับคะแนนมีบัตรเลือกตั้ง 287 บัตร ขาดไป 1 บัตร ส่งผลให้ กกต.มีมติให้มีการเลือกตั้งใหม่ทันที ซึ่งจังหวัดยโสธร เป็น 1 ใน 5 จังหวัด กกต.มีมติให้เลือกตั้งใหม่ในวันนี้พร้อมกันทั่วประเทศ